**PRIRODA I DRUŠTVO 4.6.2020.**

Dragi moji učenici, danas ćemo učiti o Hrvatskoj u 20. stoljeću. Upoznat ćemo noviju hrvatsku povijest

Govorit ćemo o Kraljevini Srba, Hrvata i Slovenaca , Stjepanu Radiću, Nezavisnoj Državi Hrvatskoj i Drugoj Jugoslaviji.

 1914. godine započeo je 1.svjetski rat koji je trajao 4 godine i nakon njegovog završetka raspala se Austro-Ugarska Monarhija. **1918.** g. Hrvati ulaze u državu s južnoslavenskim narodima koja se zove **Država Hrvata, Slovenaca i Srba (Država SHS)**. Hrvati ni tada nisu uspjeli ostvariti svoja nacionalna prava, ostaju nezadovoljni, a **1918. g.** Država SHS ujedinjuje se s Kraljevinom Srbijom i nastaje **Kraljevina Srba, Hrvata i Slovenaca (Kraljevina SHS)** te tada Hrvatska gubi samostalnost. Istaknuti političar toga doba bio je **Stjepan Radić** – vođa Hrvatske seljačke stranke koji se borio za bolji položaj Hrvatske u novoj državi. Umro je 1928. od posljedica teškog ranjavanja u atentatu koji se dogodio u Beogradu u Narodnoj skupštini jer se suprotstavio politici koju su vodili kralj i vlada. Od 1941. – 1945. traje 2. svjetski rat. Uslijed rata država je podijeljena među osvajačima. U razdoblju od 1941. – 1945. nastaje Nezavisna Država Hrvatska (NDH). U njoj su se dogodila mnoga zlodjela, a sa svršetkom rata prestala je postojati . Nakon 2. svjetskog rata nastaje Socijalistička Federativna Republika Jugoslavija (SFRJ) odnosno Druga Jugoslavija nakon drugog svjetskog rata u kojoj su živjeli i Hrvati. Ona se raspala 1991. godine i tada je nastala slobodna, samostalna i suverena država Republika Hrvatska u kojoj mi danas živimo.

Sada otvorite udžbenik na 82. i 83. stranici i pročitajte tekst. Nakon toga usmeno odgovorite na sljedeća pitanja: Kada su Hrvati ušli u novu državnu zajednicu? Tko je bio Stjepan Radić? Kada je stvorena Nezavisna Država Hrvatska? O kojim je državama bila zavisna? Zašto su Hrvati bili nezadovoljni u drugoj Jugoslaviji? Sada prepišite plan ploče.

**Plan ploče**

 4.6.2020.

Hrvatska u 20. stoljeću

1914. – 1918. ~ 1. svjetski rat

1918. g. raspada se Austro-Ugarska Monarhija nakon završetka 1. svjetskog rata

Kraljevina Srba, Hrvata i Slovenaca – Kraljevina Jugoslavija, prva Jugoslavija.

Stjepan Radić, hrvatski političar i vođa Hrvatske seljačke stranke – ubijen 1928. godine

1941. -1945. 2. svjetski rat

Nezavisna Država Hrvatska – trajala tijekom Drugoga svjetskoga rata

Druga Jugoslavija (SFRJ) – nastala nakon Drugoga svjetskoga rata

1991. raspala se Jugoslavija (SFRJ) – stvorene su nove samostalne države među kojima je i Republika Hrvatska (samostalna RH)

25.6.1991. Hrvatski sabor proglasio je samostalnost

1. predsjednk RH bio je dr. Franjo Tuđma

1991-1995. Domovinski rat

A sada, pogađate što slijedi, malo zabave…….

[https://wordwall.net/hr/resource/1605470/priroda-i-dru%c5%a1tvo/hrvatska-u-20-stolje%c4%87u](https://wordwall.net/hr/resource/1605470/priroda-i-dru%C5%A1tvo/hrvatska-u-20-stolje%C4%87u)

[https://wordwall.net/hr/resource/942207/priroda-i-dru%c5%a1tvo/hrvatska-u-20-stolje%c4%87u](https://wordwall.net/hr/resource/942207/priroda-i-dru%C5%A1tvo/hrvatska-u-20-stolje%C4%87u)

Igrajte se i učite. Sljedeći tjedan ponavljamo. Ponovite sve što smo naučili o prošlosti našega naroda i domovine.